Man in hof oor bomdreigementeArgieffoto ŉ Voormalige werknemer van ŉ gerekende konsultantfirma sal binnekort in die Alexandra-streekhof in Johannesburg verskyn nadat hy glo verskeie bomdreigemente gemaak het. Kol. Katlego Mogale, woordvoerder van die Valke, het gesê dié 47-jarige man is Sondag ná ŉ jaar lange ondersoek in hegtenis geneem. Hy het glo tussen 2018 en 2019 drie bomdreigemente gemaak. Dit het tot ontruimings en verlies aan inkomste vir twee maatskappye gelei. ŉ Bekende finansiële maatskappy wat in dieselfde gebou as een van dié maatskappye is, is ook geraak. Die Valke het op verskeie items beslag gelê as deel van hul ondersoek.